Aelakolacekap ke 1315-1317 koe Europa
Aelakolacekap remi 1315 ik 1317 koe Europa dilizer.

Jijacek 
Rodcek goatewes do muvacekap wali 1309 is 1315 va astirbafa deona ke tawamidusa warzera nekiyid, koe glupafa gola valente Italia, tulon Piemonte is Lombardia is Emilia-Romagna .

Koe Engla bat aelakolacek kali 1322 co tiskiyir .

Tir tel taneaf tadavaf aelakolacek mali 1000-e ilana . Tir tikiks va ilamotasa muvara tozuweyesa runi idulugal ke 1314 az dure wanuweyesa wali imwugal ke 1315 kali muvugal ke 1316 </small>.

Ramiruk

Danexa va warzera 
Zaipafa warzera fikon titfir, kal vwansa merogestusa va sanelia laumayasa bak yona darefa decemda. Bat aelakolacekap gan kot ugaldusik ke bane sare dum Gilles Le Muisit koe Tournai  is Jean de Venette koe Paris zo miwar, i gan ugaldusik karakes va awalkikafa ota.

Saneliafa danexa 
Sedme jontik izvopik, bat aelakolacek va tena ke saneliafa laumara ke XI-eafa ik XIII-eafa decemda . Uldinera va awalkikafa ota tir medrikafa. Banugale otulara ton ota dem ebaveem vols irubasikeem zo sopur. Koe widavapa ke Vlaandera ( Brugge is Tournai is Ieper ) dadisa va kotraf otaks, uldinera tir vas 5 ik 10% awalkik. Banugale Europa vas mon 73 celemoy irubasik  ruldayar isen bata blotafa deona va konak celemoy awalkik ape nekiyir.

Vuestexeem

Vayasa neva 
 (en) William Chester Jordan, 1996, The Great Famine: Northern Europe in the Early Fourteenth Century, Princeton University Press
 (fr) Premier continuateur de Guillaume de Nangis, 1843, Chronique latine de Guillaume de Nangis, de 1113 à 1300, avec les continuations de cette chronique, de 1300 à 1368, J. Renouard et Cie (Paris), p421-424, 
 (en) Lynn Harry Nelson, 2010, The Great Famine (1315-1317) and the Black Death (1346-1351), 
 (en) William Rosen, 2014, The Third Horseman, Viking Penguin Group, ISBN 978-0143127147
 (en) Kathryn Warner, 2014, Edward II: The Unconventional King, Stroud Amberley,
 (en) Kathleen Pribyl, 2017, Farming, Famine and Plague, Springer, ISBN 978-3-31955952-0
 (en) H.S. Lucas, 1930, The great European famine of 1315, 1316 and 1317, Specculum, Tome V
|style="vertical-align: top;"|

Aelakolacekap ke 1315-1317 koe Europa